૬ એપ્રિલ ૨૦૧૩ ના રોજ ગુજરાતી સાહિત્ય પરીષદ, અમદાવાદના રા. વિ. પાઠક સભાગૃહમાં 'સાર્થક પ્રકાશ' દ્વારા ચાર પુસ્તકોનું લોકાપર્ણ યોજવામાં આવ્યું હતું અને તે દિવસે ભાજપ સ્થાપના દિન હોવા છતાં સભાગૃહ ઉભરાઈ ગયું હતું, એટલે સફળતાથી યોજવામાં આવ્યું હતું એમ કહેવું અતિશયોક્તિ નહિ ગણાય. આમ તો આની વાતો ફેસબુક પર ખોબલા ભરીને થઈ છે અને ઉર્વીશભાઈના બ્લૉગ પર પણ તે વિગતે વાંચવા પણ મળશે માટે તેના વિશે તો ટૂંકમાં એટલું જ કહેવાનું કે તેમાં હાજર રહીને આનંદ થયો અને આવતા વર્ષની રાહ.